21.7.2023
DA
Den Europæiske Unions Tidende
C 257/37
16. bemærker, at forvaltningen af interoperabilitet er fragmenteret, navnlig i decentraliserede lande, som følge af den europæiske interoperabilitetsrammes frivillige karakter.
Udvalget understreger den centrale rolle, som nationale kompetente myndigheder og lokale og regionale myndigheder spiller som »tidlige brugere« med hensyn til at øge bevidstheden og fremme den digitale omstilling i andre byer og regioner; 17. gentager behovet for at slå bro over digitale og territoriale kløfter.
Målet for det digitale kompas (7) om, at 100 % af de centrale offentlige tjenester skal leveres online inden 2030, bidrager til at nå dette mål.
Udvalget understreger, at levering af interoperabilitet mellem offentlige tjenester digitalt og/eller online er af allerstørste betydning for alle regioner og kommuner i Unionen, uanset deres geografiske placering, herunder randområder, fjerntliggende øer og bjergområder.
Teknologien kan sikre, at regioner og kommuner overvinder ulemperne, der er forbundet med deres afsides beliggenhed.
Udvalget fremhæver behovet for et konkret og effektivt samarbejde med øregioner og perifere regioner om forvaltningen af den interoperable omstilling; 18. glæder sig over de aktiviteter, som bliver gennemført af proaktive byer og regioner, der søger løsninger og udveksler bedste praksis, fungerer som tidlige brugere og afprøver nye former for praksis.
Udvalget bifalder det arbejde, der udføres af living-in.eu-bevægelsen (8), som samler byer og lokalsamfund om at fremme den digitale omstilling, og af Open & Agile Smart Cities, som har udviklet minimumsmekanismer for interoperabilitet som universelle værktøjer til at opnå interoperabilitet mellem data, systemer og tjenester mellem byer og leverandører i hele verden.
Udvalget understreger, at det for at opnå et mere homogent interoperabilitetsmiljø og bredt anvendte interoperabilitetsløsninger er nødvendigt at etablere et forvaltningssystem for hele EU; 19. bemærker, at indkøb og udbud af nye systemer eller opgradering af eksisterende vil være en byrde for de lokale og regionale myndigheder, navnlig på grund af manglende ekspertise, finansiering og personale; 20. gentager den afgørende betydning, som interoperabilitet har for EU's digitale modstandsdygtighed og strategiske uafhængighed.
Med sammenkoblede tjenester og systemer kan en potentiel digital pandemi som et resultat af et større cyberangreb på det svageste sted i nettet forebygges ved at anvende de samme eller lignende løsninger på tværs af sammenkoblede enheder.
Samtidig vil anvendelsen af open-source-løsninger mindske afhængigheden af større leverandører af softwareløsninger og dermed øge EU's strategiske uafhængighed; 21. anerkender byernes, de mindre kommuners og regionernes bekymringer over de nye opgaver, som den foreslåede forordning pålægger, og understreger, at det er absolut nødvendigt at tage hensyn til deres særlige interesser.
Udvalget understreger behovet for, at RU's repræsentanter bliver en integreret del af det strategiske lag i interoperabilitetsstyringen.
Udvalget agter gennem sin deltagelse i Rådet for et Interoperabelt Europa at sikre, at der tages hensyn til lokale og regionale interesser; 22. understreger, at det for lokale og regionale myndigheder er vigtigt at indhente konkrete retningslinjer fra Rådet for et Interoperabelt Europa og de kompetente nationale myndigheder, der falder inden for interoperabilitetsvurderingen.
Udvalget understreger, at forud for en screening af anvendeligheden, skal der på tværs af grænserne foretages interoperabilitetsvurderinger, og de nationale kompetente myndigheder bør være ansvarlige herfor; 23. glæder sig over, at forslaget lægger vægt på open source-løsninger og på open source-udvikleres deltagelse i fællesskabet for et interoperabelt Europa.
Hvis open source bliver en central del af tjenesteløsningerne på lokalt/regionalt forvaltningsniveau, vil det øge gennemsigtigheden, reducere omkostningerne, fremme cybersikkerheden og forhindre situationer med fastlåsning til leverandører, hvor data, der allerede er indsamlet, måske ikke er tilgængelige, når der skiftes leverandør af tjenester; 24. foreslår, at portalen for et interoperabelt Europa — eller en portal med lignende funktioner — fungerer som et register over alle offentlige tjenester, der leveres online i EU's medlemsstater, opdelt efter tjenestetype og medlemsstat.
Portalen kan således blive et udgangspunkt for borgere, der søger oplysninger om, hvordan man får adgang til disse offentlige tjenester online.
Dette ville være en effektiv metode til at samle oplysninger om centrale offentlige tjenester, der skal leveres online senest i 2030; 25.
noterer endelig, at forslaget er i overensstemmelse med nærhedsprincippet og proportionalitetsprincippet.
Bruxelles, den 24. maj 2023.
Vasco ALVES CORDEIRO Formand for Det Europæiske Regionsudvalg
(7) (8)
https://digital-strategy.
ec.europa.eu/da/node/157.
https://living-in.eu/.